Lugusid avinurmikutest võib vahel kohata ka ootamatutes kohtades. Üheks selliseks näiteks on 1931. aasta 3. septembril ajalehes Põhja Eesti (Narva ja Alutaguse häälekandja) avaldatud artikkel “Sügisesi suwituspilte Tõrwalast II. Tõrwala tüüpe“.
#000000
Tõrvala ehk Smolka (ka Tervola), mis asub Narva jõe idakaldal, Kudruküla vastas, oli 20. sajandi alguses oma põlise männnimetsa ja kõrgete liivakallastega populaarne suvituspiirkond. Sealt sai omale suvila – datša – üürida odavamalt kui Narva-Jõesuus ning soodsa kliima tõttu oli see ka sanatoorseks suvituskohaks.
#000001
Piirkonnas elasis valdavalt uusasunikest eestlased ja Tartu rahulepingu järel kuulusid Narva jõe paremkalda alad Eesti Vabariigi koosseisu, olles Virumaa osaks.
#000002
1936. aastal alustati piirkonnas diatomiidi kaevandamist, mille käigus avastati seal mitmeid arheoloogilisi leide.
#000003
Tõrvala kaardil (Eesti geoloogia andmeportaal)
#000004
Artikli autor kirjeldab sügisel Tõrvalasse puhkama suundunud marja- ja seenekorjamise huvilisi ning muuseas tutvustab ka “kanget Awinurme taati”, kes, nagu artiklist järeldada võib, on endale Tõrvalasse datša hankinud ja võimalik, et on seal just sanatoorsetel eesmärkidel puhkamas. Ent Tõrvala männikute värske õhu asemel on taat avastanud hoopis teise imerohu, mis aitab kõikide tervisehädade ja veel muugi vastu:
#000006
Wana seletab oma haiguse-lugu järgmiselt. Temal olnud „südamehalwatus”. Sellest saanud terweks, kuid tagajärjed jäänud. Käinud kõik arstid läbi. Keegi pole osanud haigust arstida. Läinud siis wiimaks Kuremäe kloostri juure. Seal olnud sel korral üks õige tark naistohter. See waadanud ja ütelnud: „Ma tean küll, mis haigus sul õn, (“on” asemel). Ma kirjutan sulle tähe. Too tähega apteegist rohi ära. See aitab.”
#000008
Nüüd ou ätil omal aias terwe koirohu-istandus. Kui haigus kallal, wõtab peoga koirohu oksalt seemneid ühes lehtedega, paneb suhu ning rüüpab wett peale. Ja haigus on kui käega wõetud. Sügisesel ajal arstib sellega ka kirpe. Kui panna koirohtu woodi, siis ükski putukas ei tulewat lähedale. Ühe sõnaga — on see üks hästi hea ja kasulik rohi, mis iga tõbe parandab. Küllap see aitab wast neeru- ja sapihaigusegi wastu ja kes-teab, ehk teeb tiisikusehaigusestki terweks.
#000010
Koirohi on vanadest aegadest tuttav ravimtaim, mida puhuti on lausa võlurohuks peetud, mis tõesti iga häda vastu aitab. Koirohuleotist soovitatakse kõhumurede, mao- ja maksahaiguste korral ning taime on kasutatud ka valude vastu.
#000012
Eesti rahvameditsiini andmebaasist HERBA võib lugeda pikemalt, mille vastu koirohtu kasulikuks abivahendiks peeti.
#000015
MTÜ Avinurme Ajavakk on Avinurme piirkonna ajaloo ja pärandkultuuri uurimiseks, talletamiseks ja tutvustamiseks ning Avinurme tuleviku kujundamiseks loodud vabaühendus.
#000016
MTÜ Avinurme Ajavakk on Avinurme piirkonna ajaloo ja pärandkultuuri uurimiseks, talletamiseks ja tutvustamiseks loodud vabaühendus.
#000017
Kui sul on Avinurme kultuurilugu või pärandkultuurseid oskuseid ja teadmisi puudutavaid materjale/teadmisi või mälestusi siinmail toimunust, mida tahad teistega jagada, võta meiega ühendust!
#000018